Next Previous Contents

## 3. Konsole

Pirms pievēršamies konsoles latviskošanai, gribētu piezimēt, ka konsole nav terminālis X logos.. Konsoli iegūstam, piespiežot Ctrl+Alt+Fn, kur Fn - kāds no funkciju taustiņiem.

## 3.1 Nepieciešamie faili

Ļoti iespējams, ka visi minimāli nepieciešamie faili konsoles latviskošanai jau atrodas jūsu datorā (`/usr/lib/kbd/keymaps/i386/qwerty/lv-latin7.kmap.gz` un `/usr/lib/kbd/consolefonts/tlat7.psf.gz` vai `lat7-14.psf.gz`) un neko papildus kopēt nav nepieciešams. Ja jums to nav, tad noderēs šī failu pakotne:

- konsole-files.tar.gz

## 3.2 Liekam visu savās vietās

Pieņemot, ka izmantojam piedāvāto failu pakotni, izpildām:

> `

>     # cp lv-latin7.kmap.gz /usr/lib/kbd/keymaps/i386/qwerty/
>     # cp lv.psf.gz /usr/lib/kbd/consolefonts/

> `

Tagad jaunās iespējas ir nepieciešams aktivizēt, tāpēc izpildām:

> `

>     $ consolechars -f lv -m straight-to-font
>     $ loadkeys lv-latin7

> `

Piezīme: Tie, kuri izmanto jau esošos failus, pie `consolechars` nomaina `lv` uz savu fontu, tā vietā rakstot, teiksim, `lat7-14`. Taču es tomēr ieteiktu lietot fontu `lv`, jo tas labāk izskatās tādās programmās, kā `mc` un citās.

Tagad varam mēģināt veikt nelielu pārbaudi, lai redzētu, vai latviešu valoda strādā konsoles režīmā. Specifiskos latviešu valodas simbolus iegūstam, lietojot AltGr (labo Alt taustiņu) kopā ar nepieciešamo rakstu zīmi.

Lai katru reizi nebūtu jāizpilda `consolechars` un `loadkeys`, varam izveidot augstākminēto komandu saturošu miniskriptu `lvkonsole` un pēc tam, lai to palaižot viegli atrastu:

> `

>     # cp lvkonsole /usr/local/bin

> `

## 3.3 Latviešu valoda kā noklusētā konsoles valoda

Uzmanību! Zemākaprakstītais variants nestrādā perfekti, kaut arī īstais fonts un tastatūras karte ielādējas pareizi, specifiskās rakstzīmes neattēlojas pareizi. Nepieciešama `--acm straight-to-font` opcijas aktivizēšana. Ja kāds ir panācis nevainojamu latviešu rakstības darbību konsolē arī pēc datora pārstartēšanas, ziņojiet.

Būtu ļoti neērti katru reizi, kad vien mums ir nepieciešama latviešu valoda konsoles režīmā, izpildīt `lvkonsole`. Lai konsolē varētu vienmēr rakstīt latviešu valodā, nepieciešams izdarīt nelielas izmaiņas sistēmas konfigurācijas failos.

Tāpēc rediģējam failu `/etc/sysconfig/i18n` tā, lai sanāk

> `

>     SYSFONT=lv

> `

Un attiecīgi failu `/etc/sysconfig/keyboard`, lai iegūtu, ka

> `

>     KEYTABLE=lv-latin7

> `

Rezultātā latviešu valodas atbalsts arī konsolē ir realizēts.

## 3.4 Dažu programmu pielāgošana darbam latviešu valodā

Šajā nodaļā tiks sniegta informācija, kā jāizmaina dažu lietojumprogrammu konfigurācijas faili, lai tās darbotos pienācīgi latviešu valodas režīmā. Piezīme - pats gan neesmu lielu daļu zemākaprakstīto darbību veicis, tā kā... :-> ja darbojas vai nedarbojas, vai jums ir padomā vēl kādas lietderīgas programmu konfigurācijas failu izmaiņas, kuras būtu nepieciešams veikt labākas latviešu valodas darbības nodrošināšanai konsoles režīmā, rakstiet man.

bash:

  Ja `/etc/inputrc` faila uzstādījumi atšķiras no zemākparādītajiem, būtu lietderīgi pievietot savam `~/.inputrc` failam:

      set meta-flag on
      set convert-meta off
      set input-meta on
      set output-meta on

  Jebkurā citā gadījumā tam nebūs nozīmes.

elm:

  Pievienojiet sekojošo savam `~/.elm/elmrc` failam:

      charset = iso-8859-13
      displaycharset = iso-8859-13
      textencoding = 8bit

  Dažām `elm` versijām tas var nestrādāt. Varat iegūt daļēju MIME atbalstu iekš `elm`, ja lietosiet `metamail`.

joe:

  Palaidiet komandu kā

      joe -asis

  vai pievienojiet savam `~/.joerc` failam:

      -asis

metamail:

  Iestādiet sekojošo mainīgo:

      MM_CHARSET=ISO-8859-13

nn:

  Uzstādiet savā `~/.nn/init` failā:

      set data-bits 8

pine:

  Setup -> Config Atrodiet `character-set` un ierakstiet `iso-8859-13`.

  Tas ir teorētiski pareizs risinājums, taču pagaidām var radīt liekas problēmas jūsu korespondentiem, tāpēc var mēģināt `iso-8859-13` vietā rakstīt `windows-1257`.

rlogin:

  Palaidiet komandu līdzīgi kā

      rlogin -8 foo.bar.lv

sendmail:

  Pievienojiet (vai atkomentējiet) savā `/etc/sendmail.cf` failā:

      O SevenBitInput=False
      O EightBitMode=pass8
      O DefaultCharSet=iso-8859-13

mc:

  Options -> Display bits... Ieslēdziet `Full 8 bits output` un `Full 8 bits input`. Neaizmirstiet saglabāt jauno konfigurāciju.

telnet:

  Ievietojiet šāda veida rindu savā `~/.telnetrc` failā katrai adresei, kurai vēlaties pieslēgties, lietojot `telnet`:

      <hostname> set outbinary true

  Piemērs:

      localhost set outbinary true
      foo.bar.lv set outbinary true

tin:

  Pievienojiet sekojošo savam `~/.tin/headers` failam:

      Mime-Version: 1.0
      Content-Type: text/plain; charset=iso-8859-13
      Content-Transfer-Encoding: 8bit

Next Previous Contents